KOMMISSIONENS FORORDNING (EF) Nr. 1091/2004
af 10. juni 2004
om ændring af forordning (EF) nr. 549/2000 om fastsættelse af interventionscentrene for ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til de generelle regler i den fælles markedsordning for ris som fastsat i Rådets forordning (EF) nr. 3072/95 (1), særlig artikel 8, og
ud fra følgende betragtninger:
(1)
Kommissionens forordning (EF) nr. 549/2000 om fastsættelse af interventionscentrene for ris (2) skal indeholde oplysning om interventionscentrene for ris i Ungarn som den eneste risproducent blandt de nye medlemsstater, der tiltrådte EU den 1. maj 2004. Den pågældende oplysning skal omfatte interventionscentrene for ris i Ungarn med henblik på intervention fra den 10. maj 2004 i overensstemmelse med Kommissionens forordning (EF) nr. 708/98 (3).
(2)
Ungarn har oplyst om to interventionscentre for intervention på rismarkedet.
(3)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I bilaget til Kommissionens forordning (EF) nr. 549/2000 vedrørende fastsættelse af de risproducerende regioner og interventionscentrene foretages følgende ændring:
Ungarn indsættes som punkt 6, se nedenfor.
»6. UNGARN
Område
Interventionscenter
Den nordlige slette
Karcag
Den sydlige slette
Szarvas«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 10. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juni 2004.